CELEX: 62016CN0363
Language: lt
Date: 2016-06-30 00:00:00
Title: Byla C-363/16: 2016 m. birželio 30 d. pareikštas ieškinys byloje Europos Komisija/Graikijos Respublika

22.8.2016   
            
            
               LT
            
            
               Europos Sąjungos oficialusis leidinys
            
            
               C 305/19
            
         2016 m. birželio 30 d. pareikštas ieškinys byloje Europos Komisija/Graikijos Respublika
   
   (Byla C-363/16)
   (2016/C 305/27)
   Proceso kalba: graikų
   
      Šalys
   
   
      Ieškovė: Europos Komisija, atstovaujama A. Bouchagiar ir B. Stromsky
   
      Atsakovė: Graikijos Respublika
   
      Ieškovės reikalavimai
   
   
               —
            
            
               Pripažinti, kad per nustatytus terminus nepriėmusi visų priemonių, būtinų įgyvendinti 2012 m. vasario 22 d Komisijos sprendimą byloje SA.26534 (C 27/2010, ex ΝΝ 6/2009), susijusioje su valstybės pagalba, kurią Graikija skyrė Enómeni Klostoÿfantourgía, ar bet kuriuo atveju tinkamai neinformavusi Komisijos apie priimtas priemones pagal sprendimo 4 straipsnį, Graikijos Respublika neįvykdė įsipareigojimų pagal šio sprendimo 2, 3 ir 4 straipsnius ir pagal Sutartį dėl Europos Sąjungos veikimo.
            
         
               —
            
            
               Priteisti iš Graikijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Pagal 2012 m. vasario 22 d Komisijos sprendimą byloje SA.26534 Graikijos Respublika turėjo per keturis mėnesius susigrąžinti nesuderinamą pagalbą, skirtą Enómeni Klostoÿfantourgía, t. y. 2007 m. valstybės garantiją ir dalimis išskirstytą 2009 m. socialiniam draudimui nesumokėtą skolą, ir tinkamai informuoti Europos Komisiją apie šiuo tikslu būtinas priemones.
            
         
               2.
            
            
               Tačiau Graikijos Respublika šios pagalbos nesusigrąžino per keturis mėnesius, kaip turėjo tai padaryti. Be to, Graikijos Respublika ir toliau nesiima būtinų veiksmų įvykdyti sprendimą. 2015 m. gruodžio 30 d. dokumentu Graikijos valdžios institucija šešiems mėnesiams sustabdė viešų varžytinių procedūrą dėl Enómeni Klostoÿfantourgía turto pardavimo, siekdama suteikti galimybę šiai įmonei atnaujinti veiklą, nors nesuderinama pagalba nebuvo susigrąžinta. Bet kuriuo atveju Graikijos Respublika tinkamai neinformavo Europos Komisijos apie atitinkamus veiksmus, susijusius su sprendimo vykdymu.